עתליה (סרט)

עתליה הוא סרט דרמה ישראלי משנת 1984 בבימויו של עקיבא טבת. הסרט מבוסס ברובו על סיפור מאת יצחק בן-נר, אשר התפרסם בקובץ הסיפורים "אחרי הגשם" (1979).

הסרט פתח את פסטיבל הסרטים הבינלאומי חיפה הראשון ב-1983, אחר-כך הוקרן בפסטיבלי הקולנוע הישראלי בניו יורק ובלוס אנג'לס. הוקרן באופן מסחרי בלוס אנג'לס וזכה בארצות הברית להפצת וידאו מחברת ארגו מדיה. הוקרן מספר פעמים בערוץ 1 ובכבלים, ובשנת 2009 הופץ ב-DVD. מיכל בת-אדם זכתה על תפקידה בסרט בפרס הקולנוע הישראלי (היום פרס אופיר) לאותה שנה.

עלילה
מתי, נער בן 19, וחברו עופר מתנדבים לצנחנים, אך מתי משוחרר בגלל בעיות בלב. עתליה היא אלמנה יפהפייה בת 40 שאיבדה את בעלה במלחמת סיני וחיה בקיבוץ חופים עם בתה המתבגרת, נטע. היא מנהלת רומנים עם גברי הקיבוץ, לקנאתן של הנשים במקום.

אביה של עתליה, ממייסדי הקיבוץ, סובל מסניליות, ואילו בתה מתנכרת לה. עקב תחושת בדידותה היא נסחפת לרומן אסור עם מתי.

לאחר שמערכת היחסים ביניהם נודעה בקיבוץ, החליטו חברי הקיבוץ לנדות אותה.

מלחמת יום הכיפורים פורצת, עופר נופל בקרבות ומתי מחליט להתגייס, צעד לו עתליה מתנגדת. בשיא ייאושה, עתליה מחליטה להעלות באש את המתבן בו נהגה לשכב עם הגברים, והקיבוץ מחליט לגרשה. בסוף הסרט מתי ועתליה עוברים לגור יחד.

 דמויות 
+שםדמותמיכל בת-אדםעתליהיפתח קצורמתיגלי בן-נרנטעדן תורןעופריוסי פולקנחמןיאיר רוביןעזרירפאל קלצ'קיןאבא של עתליה

 גלריה 

קישורים חיצוניים

 "עתליה", הסרט המלא לצפייה בתשלום באתר ארכיון הסרטים הישראלי

קטגוריה:סרטי 1984

קטגוריה:הקיבוץ בתרבות ובאמנות: סרטים
קטגוריה:סרטים מבוססי סיפורים קצרים
קטגוריה:סרטים ישראליים משנת 1984
קטגוריה:סרטי מלחמת יום הכיפורים